
בכורות דף ל', חשוד לדבר אחד[footnoteRef:1],  [1:  סוגיית חשוד מתחלקת לשני חלקים. בחלק הראשון (כט:-ל.) נידונות גזירות חכמים על החשוד, וההגדרות מה ניתן או לניתן לרכוש ממנו. בחלק השני (ל.) נידונה השאלה מיהו חשוד, והאם החשוד לדבר אחד חשוד גם לדבר אחר. בעניין זה יתמקד דף המקורות דלהלן. ] 

ונאמנות בכשרות למי שאינו שומר מצוות
א. מחלוקת התנאים והכרעת ההלכה
1. בכורות, דף ל': החשוד על השביעית - אינו חשוד על המעשרות, החשוד על המעשרות - אינו חשוד על השביעית, החשוד על זה ועל זה - חשוד על הטהרות, ויש שהוא חשוד על הטהרות ואינו חשוד לא על זה ולא על זה ... מאי טעמא? שביעית לא בעיא חומה, מעשר כיון דבעי חומה - חמיר ליה.  החשוד על המעשר. מאי טעמא? מעשר אית ליה פדיון, שביעית כיון דקא מיתסרא ליה, ולית ליה פדיון - חמירא ליה. החשוד על זה ועל זה. כיון דחשיד אדאורייתא כ"ש אדרבנן ... 
אמר רבה בר בר חנה אמר ר' יוחנן: זו דברי ר' עקיבא סתימתאה, אבל חכמים אומרים חשוד על המעשר חשוד על השביעית, ומאן חכמים - רבי מאיר היא, דאמר: חשוד לדבר אחד - הוי חשוד לכל התורה כולה[footnoteRef:2]". [2:  הברייתא שבה נחלקו ר' מאיר וחכמים עוסקת במי שקיבל עליו דברי חברות וחזר בו. אף על פי כן, כותב החזון אי"ש (בכורות, ד"ה דף ל' עמוד ב'), שר' מאיר מביע עמדה עקרונית, שלפיה החשוד לדבר אחד חשוד לכל התורה כולה. זו הסיבה שבגמרא בדף ל"ה הגמרא מצטטת עמדה זו באופן פשוט, ובלי סייג. ] 

2. בכורות, דף ל"ה: "א"ל רב פפא לאביי: לרבי מאיר דאמר החשוד על הדבר לא דנו ולא מעידו, וקאמר רבי מאיר החשוד לדבר אחד - חשוד לכל התורה כולה, כהנים הכי נמי דלא דייני דינא? והכתיב: ועל פיהם יהיה כל ריב וכל נגע! אימר דא"ר מאיר - לחששא, לאחזוקינהו מי אמר?".
3. רש"י שם: "אמר ר"מ חשוד לדבר אחד - חשוד לכל התורה כולה, היכא דמוחזק לן דעובר על דבר אחד".
4. תוספות שם: "מתוך הלשון משמע דאליבא דר' מאיר קאמר, ולא סבירא לן כוותיה אלא אפילו במוחזק עובר על דבר א' לא הוי חשוד על כל התורה כולה. ואף על גב דבפרק זה בורר (סנהדרין דף כז.) אמר אביי עבריין אוכל נבילות להכעיס פסול לעדות ומוקים לה כרבי מאיר וקיימא לן כוותיה דהוא מיע"ל קג"ם, היינו דוקא לענין עדות דרחמנא אמר אל תשת רשע עד אבל בשאר מילי לא חשיד". 
5. שולחן ערוך יורה דעה, קי"ט ד': "החשוד לדבר אחד אינו חשוד לדברים אחרים, אבל כל מה שצריך לאותו דבר, חשוד גם עליו. כגון מי שהיה חשוד למכור חלב במקום שומן, והיה מרגיל הנערים לבא לקנות ממנו באגוזים שהיה נותן להם, קונסים אותו שלא ימכור אפילו אגוזים".
6. ביאור הגר"א שם: "כסתם מתני' דבכורות דף ל', ואף על גב דר' מאיר פליג עלה, הלכה כחכמים וכסתם מתנינן, ועיין תוספות דף ל"ו". 

ב. נאמנות מומר לעבירה על כשרות
7. שולחן ערוך שם, ה': "החשוד על איסור חמור, חשוד על הקל ממנו בעונש, אלא אם כן חמור בעיני בני אדם שנזהרים בו יותר מבחמור".
8. ש"ך שם, ס"ק י"ב: "ומיהו כל זה לא איירי אלא החשוד על דבר החמור בין בעונש בין בעיני הבריות שחשוד על דבר הקל ממנו, אם הם מין איסור אחד כגון ששניהם בדבר מאכל וכיוצא בו, הא לאו הכי לא; וכן משמע מדברי המחבר בסי' ב' דכתב דמומר לערלות אינו מומר לשחיטה והוא מהש"ס דחולין (דף ד' וה'), אף על פי שהדבר ידוע דמילה חמור בעונש ובעיני הבריות משחיטה, אלא ודאי כדאמרן. ומה שסתם המחבר הדברים כאן הוא מפני שסמך עצמו אמאי דמיירי בכל הסי' בדברים הנאכלין ואפשר דלכך שינה מלשון הטור שהטור כתב החשוד לדבר חמור חשוד ג"כ לדבר הקל כו' והוא כתב החשוד על איסור חמור כו' להורות דוקא על איסור חמור אז הוא חשוד על איסור כיוצא בו אם הוא קל ממנו". 
9. שו"ת הרשב"א, א' ס"ד: "גם מה שאמרת החשוד על דבר קל אם חשוד על החמור – אפילו על הקל ממנו אינו חשוד. דמומר לערלות החמור אינו מומר אצל שחיטה. ולא אמרו מומר לדבר אחר מומר לכל התורה כולה אלא במומר לנסך את היין וחלל שבתות בפרהסיא וכדאיתא בפרק קמא דחולין (דף ה). ומכל מקום במה שנחשד הרי אנו רואין אותו כמומר גמור לאותו דבר".
10. שו"ת הרשב"א, א' ת"ל: "שאלת מי שהוא חשוד באחת מן העבירות שבתורה אם נאמן באיסורין אם לאו? תשובה נאמן הוא בשאר האיסורין דהא קיי"ל בפר' קמא דחולין (דף ה') דמומר לדבר אחד לא הוי מומר לכל התורה. זולתי מומר לעבודה זרה ולחלל שבתות בפרהסיא דהוי כמומר לכל התורה. וכל שכן אם עושה לתאבון, דמומר אוכל נבלות לתאבון בודק סכין ונותן לו לכתחלה ... ומומר לערלות אוכלין משחיטתו ובלא בדיקת סכין. דמומר לדבר אחד אינו מומר לכל התורה ונאמן הוא לכל איסורין. ומה שאמרו דגזלנין אפילו דרבנן פסולין לעדות ולאחר הכרזה וגזלן דאוריית' פסול אפי' שלא בהכרזה. היינו לעדות דעלמא". 
11. שולחן ערוך יורה דעה, קי"ט ז': "מי שהוא מפורסם באחד מעבירות שבתורה, חוץ מעבודת כוכבים וחלול שבת בפרהסיא, או שאינו מאמין בדברי רבותינו ז"ל, נאמן בשאר איסורים".
12. ש"ך יורה דעה, קכ"ז ס"ק כ': "ויש ליישב ...דבסימן קי"ט ס"ז מיירי בחשוד ולא במומר, ואף על גב דקאמר התם מי שהוא "מפורסם" בעבירה היינו שהוא מפורסם שעשה העבירה פעם אחת דהוי חשוד, ואינו מועד להיות מומר".
13. שו"ת אגרות משה, יורה דעה א' א': "וגם נראה שרק בחשוד שעבר רק פעם אחת – בזה מחלק הש"ך בין חשוד למין איסור אחד, כגון ששניהם בדבר מאכל, לחשוד לעבירה ממין. אחר וראייתו ממומר לערלות הוא שעכ"פ חזינן שיש חלוק בין למין זה דמאכל למין אחר כערלות אף במומר וכ"ש שיש לחלק לענין חשוד שלא להחשיבו בדין חשוד לחמור. אבל במומר אף למין אחר אין להאמינו לקל אף במאכל, דהא מוקים הש"ך בסי' קכ"ז דאיירי רק בחשוד ופירוש מפורסם היינו שהוא מפורסם שעשה העבירה פעם אחת דהוי חשוד ואינו מועד להיות מומר עיין שם וא"כ גם הא דנאמן בשאר איסורים נמי הוא רק בחשוד ולא במומר אף שהוא באיסור דמין אחר".
14. שו"ת יביע אומר, יורה דעה ד' א': "וכן בקדש חזיתיה להגאון נטע שורק (חיו"ד סי' סד), שנשאל אודות אשה שהולכת בגילוי ראש, אם יש לה נאמנות להשגיח על הנשים בשעת הטבילה ... ותשובתו, שגם אשה זו אף על פי שעוברת על דת יהודית לא נחשדה על איסור נדה, והש"ך חילק בין חשוד למומר דהמומר אינו נאמן גם בשל אחרים, והוא נגד משמעות מרן המחבר. וכן בחי' הבכור שור (סוף יבמות) חולק על הש"ך בזה". 

ג. "קים לי בגווה"
15. כתובות דף פ"ה: "ההיא איתתא דאיחייבא שבועה בי דינא דרבא, אמרה ליה בת רב חסדא ידענא בה דחשודה אשבועה, אפכה רבא לשבועה אשכנגדה. זימנין הוו יתבי קמיה רב פפא ורב אדא בר מתנא אייתו ההוא שטרא גביה, א"ל רב פפא ידענא ביה דשטרא פריעא הוא, א"ל איכא איניש אחרינא בהדי' דמר, א"ל לא, א"ל אע"ג דאיכא מר עד אחד לאו כלום הוא. א"ל רב אדא בר מתנא ולא יהא רב פפא כבת רב חסדא, בת רב חסדא קים לי בגווה מר לא קים לי בגוויה".
16. שו"ת תשב"ץ, ב' ס': "ואני רגיל לומר למי שבא לו יין אם אתה סומך על המשלחו שתהו אתה בביתך והזהר שלא תמכרנו לישראל שאינו בקי במשלחו".
17. שו"ת תשב"ץ, ג' פ"ג: "זה כתבתי אל הרב רבי יצחק בר ששת זלה"ה: על ענין גבינה שלח לו אחד מהאנוסים היה חשוד לאכול גבינה של עכו"ם והיה סומך עליו הרב זכרונו לברכה שהיה בחזקת שאינו מאכיל לאחרים וסמך על הרא"ה ז"ל שכתב היתר זה בספר בדק הבית ואסרתי לו והודה לדברי".
18. שו"ת אגרות משה, יורה דעה א' נ"ד: "בהיותי במאסקווא בשנת תרצ"ד נשאלתי בדבר שהאבות ניזונים במדינה הזאת בעוה"ר על שלחן בניהם ובנותיהם האוכלים נבלות וכל דבר איסור ורובם הם כופרים בה' ובתורתו ושבקי היתרא ואכלי איסורא וא"כ אין נאמנים על איסורים ואין להאבות החלושים והזקנים עצה איך לאכול בשר כשצריכים לבריאותם וגם לא כל דבר מבושל דאף שסתם כלים אינם בני יומן מ"מ הרי הוא כלכתחלה כיון שקבע מושבו אצלם. וחדשתי שיש מקום להקל להרבה אנשים, באם האב יודע וקים ליה בגוה דבתו וכלתו שלא יכשילוהו באיסור משום דמכיר טבעה בידיעה ברורה ע"י שניסה אותה הרבה פעמים וראה שאינה מכשילתו מטעם שאינה רוצה לצערו או שטבעה שלא להעביר אחרים על דעתם, יכול לסמוך עליה ולאכול מה שמבשלת בעדו מבשר וכל דבר כשאמרה לו שהוא מבשר כשר ובכלים שהזמינה עבורו. משום שלא נכנס זה בגדר נאמנות אלא בידיעה עצמית שהוא כראיה ממש כיון שיודע בברור שאינה משקרת לו. וראיה גדולה לזה מהא דכתובות דף פ"ה ... ולמדנו שאם יודע ומכיר את האיש בעצם מצד טבעותיו ומנהגיו שניסהו הרבה פעמים וראה שאינו משקר אין זה מצד נאמנות אלא הוא כראיה ממש כיון שהוא ידיעה עצמית שיודע ומכירו שלא מצד חזקות ... ואף שכתבו הרי"ף והרמב"ם דבזה"ז אין דנין דין קים ליה בגויה מסתבר שהוא רק בדיני ממון ולא באיסורין שאין בזה דין ב"ד ולכן בשעת הדחק ולאנשים חלושים יש להקל אם יודע בברור שקים ליה בגוה מצד טבעותיה ומנהגיה באיזה נסיונות שלא תכשילהו לסמוך עליה ולאכול ממה שמבשלת בעדו ואמרה שעשתה בהכשר אבל לאחרים ושלא בשעת הדחק ולבריאים יש להחמיר. משה פיינשטיין".
19. שו"ת אגרות משה, יורה דעה ב' מ"ג: "בדבר אחד שאינו שומר מצות התורה וגם מחלל שבת אבל בני העיר מחזיקים אותו לאיש נאמן מאד שברור להם שלא ישקר וגם מע"כ מחזיק אותו לנאמן והוא מוכר בשר אם יש להאמינו כשאומר שמה שנותן להלוקח הרוצה דוקא בבשר כשר הוא בשר כשר. הנה בעצם הא ליכא נאמנות למחלל שבת בפרהסיא אף כשהוא לתיאבון ... ונשאר רק מצד שמכירין אותו שאינו משקר שלכן אף שאין לו נאמנות מדין נאמנות התורה אולי יש להאמינו מדין קים ליה בגויה, שחדשתי בספרי אגרות משה חיו"ד סימן נ"ד מטעם שאין זה ענין נאמנות אלא ידיעה עצמית שהוא כראיה ממש, והוכחתי זה מהא דכתובות דף פ"ה עיין שם, אבל ע"ז צריך ידיעה ברורה כהא דבעל שמכיר את אשתו שהוא אתה תמיד כעובדא דרבא שהאמין לבת ר"ח אשתו וכאב את בנו כעובדא דר"פ ואבא מר בנו שהם מצד הרבה דברים שראו תמיד והכירו שטבעם שלא לשקר, ולא מצד איזה פעמים שיש לתלות שהיה לו איזה טעם שלא לשקר בפעמים ההם, ולבד זה הא חזקה לומר על מי שאינו משקר מצד טבעו בלא יראה מהשי"ת שגם עתה לא משקר ודאי לא שייך כי הרבה פעמים משנה האדם את טבעו בעצמו ובהשפעת אחרים ומצד תאות אחרות, והכא שהידיעה ודאי אינה תמידית ויותר נוטה שאין להחשיב זה לידיעה ממש אין לסמוך ע"ז כלל אף בשעת הדחק וצריך להעמיד משגיח בחנותו. ומה שסוגר את חנותו בשבת כיון שידוע לכל שאינו שומר שבת אין זה כלום דסגירה זו ודאי היא רק כדי שיקנו ממנו שומרי תורה. ידידו מוקירו, משה פיינשטיין".
20. שו"ת אגרות משה אבן העזר, ד' י"ב: "... והנה דברתי בטעלעפאן עם בנה שנעשה בעל תשובה והחזיק עצמו בכהונה שנקרא לתורה ראשון ונושא כפיו ושאלתיו אם יש לחוש לדברי אמו שמא משקרת ואמר שהוא מכיר את אמו שאף שאינה שומרת תורה לעולם אינה משקרת וכל דבריה אמת, וא"כ נפסל הוא מכהונה וצריך להפסיק מלישא כפיו ולא יקראו אותו לתורה במקום כהן, כי הוא חלל, ובנו רשאי לישא נשים פסולות לכהונה כי הוא חלל שלכן רשאי לישא הגיורת אם נתגיירה כדין והיא שומרת תורה".
21. הרב אשר וייס, נאמנות בתורה למי שאינו שומר תורה ומצוות (מנחת אשר לפרשת תולדות): "ולכאורה תימה, דאף שרשאי הוא לסמוך על אמו אם קים ליה בגוה דלא משקרא, אף האיסור רובץ גם על אחרים ומה היתר יש לגרושה זו להינשא לכהן ... ועוד מטעם אחר יש לתמוה, דהנה נראה פשוט דאף דאכן חידשו חז"ל דרשאי הדיין לסמוך על מי שהוא מאמין לו וקים ליה בגויה שאינו משקר, אך אין זה אלא במאי שאין צריך בו תורת עדות, אבל כשצריך תורת עדות אין כל מקום ומשקל לאימון אישי, והרי הסכמת הפוסקים דאין לפסול אדם מן הכהונה אלא עפ"י שני עדים כשרים, ואין רשאי כהן זה לסמוך על אמו להפקיע ממנו קדושת כהונה, וצ"ע. וכך כתב החת"ס להדיא (אהע"ז ח"א סימן צ"ד) דכאשר בדיני עדות עסקינן אין לנו אלא שני עדים כשרים וגזה"כ היא ולא מהני כלל הא דבת רב חסדא".
22. שו"ת תשובות והנהגות, ב' ת"ל: "נדרשתי מבעל תשובה השומר שבת ורוצה לשמור טהרת המשפחה, אבל אשתו עדיין לא זכתה לשוב בתשובה והיא בסורה עומדת ולועגת עליו שהוא שומר תורה, ומ"מ אומרת שתהא נאמנת לו ותעשה רצונו בפניו לשמור שבת ונדה. ושואל אם מותר לו לסמוך עליה מדין תורה, ואמנם מכירה היטב ובלבו ברור לו כשמש שהיא לא תרמה אותו ... התחלתי לחפש תרופה, וראיתי בספר אגרות משה (ח"א סימן נ"ד) שאלה ממדינת רוסיא שאוכלים האבות על שולחן בניהם שרובם כופרים ... ואני תמה דהתם מועיל רק לענין להטיל ספק ולחשוש אבל לא לענין להאמין בודאות שכן כשצריך בירור, והיאך נאמין מחלל שבת להקל?! ... וכשאין לו אסמכתות ברורות על נאמנותה כבי תרי אין מקום להקל אף דעסקינן בבעל תשובה כהנ"ל, ואף כשיש לו אסמכתות ברורות לא רציתי להכריע בזה, עד שנשמע הכרעת גדולי הוראה בזה".
23. שו"ת עשה לך רב, ט' י"ט: "הנני מאשר קבלת מכתבו מיום כ"ח טבת דנא, בהערתו על סתירה שבין שתי תשובות, בדין מהימנות בעניני כשרות שמצא בספרי, ואשיבנו בקצרה: התשובה בחלק ה' סימן י"ט בדין "נאמנות של חילוני בעניני כשרות" נוטה להחמיר ביותר, והסבה ברורה שמדובר בה לגבי אדם חילוני שמודה שאין הוא שומר מצוות וגם לא זהיר בכשרות, אלא שמעיד שתבשיל מסויים או עוגה מסויימת, נתבשלו או נאפו בכלי חלב או בשר או פרוה וכו', ושם פסקתי לחומרא משום שאותו אדם אינו שומר כשרות בסיסית. ואילו בתשובתי בחלק ח' סימן מ"ז, מדובר היה (וטעות היתה שלא צויין זאת במפורש, אף כי הוא דבר הלמד מענינו) בבית שאינם שומרים מצוות, אך מעידים על עצמם ששומרים כשרות ולכן היינו צריכים לחפש סבות מספיקות להחמיר ולא נמצאו, ואדרבא, מצאנו דרך היתר מכל אותם טעמים שנתבארו שם, ובאותם מקרים בלבד. יצויין שאותה תשובה עוסקת באדם המוזמן לבקר בבית אחותו שאינה שומרת מצוות דרך כלל, אבל מצהירה באזני אחיה ש"הבית שלי כשר", ויש במחנה ישראל כיום בתים רבים כאלה. מה שכתבתי בחלק א' סימן ל"ז, ובחלק ד' סימן מ"ט, אינו מדבר כלל באנשים החשודים על כשרות, אלא איפכא, באנשים הנאמנים על כשרות בביתם, אלא ש"אינם ידועים ומפורסמים כמדקדקים מאד בעניני כשרות". והנמנעים מלאכול בבתים אלה, הם רבנים או אנשים המדקדקים ביותר במעשיהם, ומדובר שם במפורש על "חומרא וחסידות", ודוק היטב. לסיכום, אין ספק שבבית חילוני ממש, שאף בכשרות אינם זהירים, פשוט שאסור לאכול אפילו עוגה (אבל תה וקפה פשוט שמותר), וכ"ש בישולים אחרים. אבל אדם המצהיר שביתו כשר, אף אם בדרך כלל אינו שומר מצוות, יש דברים (שנתבארו בחלק ח' סימן מ"ז) שאפשר לאכול, ולפחות מפני דרכי שלום".
24. הרב אשר וייס, נאמנות בכשרות למי שאינו שומר מצוות: "סוף דבר לענ"ד כדאי הוא רבינו משה לסמוך עליו בשעת הדחק ולהתארח אצל הורים או ילדים שקים ליה בהם שלא יאכילוהו מאכלות אסורות".
25. [image: ]שו"ת חיצים ביד גיבור, חלק א': "שאלה: האם אפשר לסמוך על חבר בצבא שאינו שומר מצוות, שאומר לנו שהאוכל שהביא עמו מהבית כשר? תשובה: עד אחד נאמן באיסורין, אך קבעו הפוסקים שאדם החשוד לאכול מאכלות אסורות לא נאמן בענייני כשרות ... אמנם בשו"ת אגרות משה כתב שאם מכיר את אותו אדם וידוע לו על פי ניסיונו עימו שלא יכשילנו באיסורים, אפשר לסמוך על דבריו בשעת הדחק אף האם הוא עצמו אינו שומר שבת ואוכל מאכלות אסורות. לכן, אם חברך שומר כשרות, וחילול השבת שלו לא נובע מתוך זלזול במצוות אלא בגלל שהיא קלה בעיניו, אפשר לסמוך על דבריו. גם אם הוא אינו שומר על כשרות, אך אתה מכירו היטב ויודע בבירור שהוא לא יכשילך באיסורים, אפשר בשעת הדחק להאמינו ובתנאי שהוא מבין מה נראה אוכל כשר. 
תגובה: ברשותו אעיר שאני הקטן הייתי נזהר מפרסום הלכתי המאפשר לסמוך על חייל חילוני המצהיר על כשרות האוכל שהביא מהבית, משום שחילוני ממוצע לא מבין מהו באמת כשר. לכן נראה לעניות דעתי, שיש להעדיף הדרכת חיילים שומרי תורה ומצוות שיתחמקו בצורה נעימה ואלגנטית ממצבים כאלה. 
תשובה: ישנן משפחות רבות ששומרות על כשרות אך לא שומרות שבת ושאר מצוות, ולענ"ד בצירוף מה שכתוב לעיל אין מניעה לסמוך על דברי חבר ששייך להגדרה זו ולהיענות להעצתו לאכול ממאכליו". 

ד. תינוק שנשבה?
26. שו"ת תשובות והנהגות, א' תכ"ד: "שאלה: משגיח כשרות שידוע ככשר ונאמן ואינו שומר שבת האם יש לסמוך עליו? טענת המתירין היא משום שידוע כאדם נאמן וגם לא מרע אומנתיה להפסיד פרנסתו, אבל בשו"ע יו"ד (קי"ט ס"ק ז') מפורש שמחלל שבת אינו נאמן, והמתירים דעתם כהפוסקים שבזה"ז מחלל שבת בפרהסיא אינו כעכו"ם כיון דלא יודעים חומר האסור, וע"כ לא מחמרינן אצלם היום דליהוי כעכו"ם וכמבואר בשו"ת בנין ציון. והנה מלבד שלדינא לא קיי"ל כבנין ציון, ואין אנו סומכין לכתחילה כלל על מחלל שבת בפרהסיא ודינו כגוי ליין ושאר דברים, מ"מ נראה להיפך דבזה לכו"ע יש לאסור שאין להאמינו וכש"כ לענין השגחה שעיקרו תלוי ביראת שמיים, ומי שלא ירא לחומר חילול שבת פשיטא ופשיטא שאינו ירא לכל מיני שאלות מצויות המתעוררים במטבח, ובקלות דעתו יכשיר הכל[footnoteRef:3]. ואדרבה בזה"ז צריך זהירות יתר, ואפילו שומר שבת ושומר מצוות אם אינו ירא שמים אין לקבלו, שנאמנותו רק מפני יראת שמים, אבל בלאו הכי קל לו להעלים עין מהמליחה ומאסור בשר שנתעלם מן העין או משאר איסורים, וכן בבתי חרושת יש במוצרים כמה וכמה מרכיבים, ורק ירא שמים שמפחד מחומר העונש אם אוכלים על ידו איסור ראוי לקבלו כמשגיח. ויודע אני מכמה וכמה עובדות שאם המשגיח אינו ירא שמים קל לו להעלים עין, ויש לו אמתלא טובה ומקובלת, וצריך לדקדק מאד להעמיד משגיח מוכשר וירא שמים דוקא, שבלאו הכי בקל יכולים להיכשל במאכלות אסורות, ולא מספיק שהוא שומר שבת לבד, אלא ראוי לחפש למשגיח ירא שמים שחריף ואי אפשר לרמותו, וכ"ש אם הוא מחלל שבת בפרהסיא ר"ל אף שלא חונך כן, אינו מבין גם כן חומר כשרות והזהירות שצריך ואין להאמינו לכו"ע אף לסוברים שאין דינו כעכו"ם וכמ"ש".  [3:  אמנם לפי טענה זו, לכאורה ניתן להאמינו שרכש את המזון במקום כשר, משום שבזה לא נדרשת זהירות והקפדה בתהליך הכנת המזון, והרי אם הוא תינוק שנשבה, לא חיישינן לגביו לשקר, אלא רק לחוסר ידיעה וזהירות. וצ"ע.  ] 

